Il-Prim Imħallef Emeritus, Hugh Harding miet fl-età ta’ 88 sena, l-għada li mietet martu Marian fl-età ta’ 85 sena. Iben l-eks Imħallef William Harding Dr Hugh Harding kien editur ta’ The Law Journal u l-ewwel student fil-kors tal-liġi li ngħata borża ta’ studju mill-Gvern biex ikompli jistudja fl-Università ta’ Londra. Laħaq avukat fl-1949 u sena wara inħatar lecturer fl-Università ta’ Malta fejn kien jgħallem l-istorja tal-leġislazzjoni. Inħatar Imħallef fl-1980 u serva bħala Prim Imħallef bejn l-1987 u l-1990.